ভারত ও বাংলাদেশের ন্যায় দেশে নারীধর্ষণ বৃদ্ধির আরেক কারণ,বিচারব্যবস্থার চরম ব্যর্থতা। বিচার ব্যবস্থার সবচেয়ে দৃষ্টিকটু সফলতা হলো,খুনি,ধর্ষণকারি ও চোরডাকাতদের বিচার থেকে দূরে রাখা।দেশে লক্ষাধিক অপরাধ সংঘটিত হলেও শতকরা ১০ ভাগেরও কি শাস্তি হয়? শাস্তি দিলেও আদালত গুরুতর অপরাধীদেরও লঘুদণ্ড দেয়। গুরুদণ্ড বরাদ্দ রেখেছে তো শুধু তাদের রাজনৈতীক শত্রুদের জন্য। ভারত তার জাতীয় বাজেটের বিশাল অংক ব্যয় করে প্রতিবেশী দেশগুলোর উপর নজরদারি বাড়াতে। এটিকে বলে শত্রু শক্তির উপর নজরদারি। কিন্তু তাদের রাডার কাজ করে না নিজদেশের খুনি,সন্ত্রাসী,ধর্ষণকারি,চোরডাকাতদের বিরুদ্ধে। বাংলাদেশের মত দেশে পুলিশ,র‌্যাব,গুপ্তচর সংস্থা,আদালত ব্যস্ত রাজনৈতীক শত্রুনির্মূলে। কিন্তু নজরদারি নেই ধর্ষক ও খুনিদের বিরুদ্ধে। কারণ তারা জনগণ বা নারীদের দুষমন হলেও সরকারের দুষমন নয়। সরকারের বিভিন্ন দফতরে অতিরীক্ত লোকবলের ভিড়,অথচ আদালত গুলোতে হাজার হাজার পদশূণ্য। ফলে বিচার শেষে হতে বছরের পর বছর লেগে যায়। দেশের প্রত্যন্ত অঞ্চলে তহশিল অফিস,পরিবার পরিকল্পনা দফতর,ভূমি দফতর,পুলিশ ফাঁড়ি –এরূপ নানা দফতর থাকলেও আদালত নাই,বিচারকও নাই। অথচ ত্বরিৎ বিচার লাভ জনগণের মৌলিক অধিকার।এবং সেটি বিনামূল্যে। ইসলাম তার গৌরব কালে দেশের প্রত্যন্ত এলাকায় প্রাসাদতুল্য বড় বড় অফিস না গড়লেও সুবিচার দিতে কাজী বসিয়েছিল। আজ থানায় থানায় কত সরকারি ভবন। কত অফিসার। কিন্তু বিচারালয় থানা পর্যায়ে এখনো আনতে পারিনি। সরকারের প্রায়োরিটি কোথায় এরপরও কি বুঝতে বাঁকি থাকে?